Copenhagen Pride

Copenhagen Pride er en LGBT- og menneskerettighedsfestival, der afholdes hvert år i august i København. Festivalen åbner normalt om tirsdagen i Pride-ugen, og kulminerer om lørdagen med en parade. Fra 2009 har paraden gået ruten fra Frederiksberg Rådhus til Københavns Rådhusplads og markerer afslutningen af festivalen. I 2019 var der omtrent 35.000 deltagere i paraden, og det estimeres, at op mod 300,000 mennesker var på gaden for at opleve den. I 2021 bliver København vært for årets World Pride, og det forventes, at flere end 60.000 mennesker vil slutte sig til paraden det år.

Historie 
Allerede i begyndelsen af 1970'erne, blev der afholdt mindre pride-arrangementer i København. Copenhagen Pride begyndte i 1996, da København var Europæisk Kulturby og hjemsted for årets Europride. Fra 1998 kaldtes festivalen Mermaid Pride og i 2004 skiftede den navn til Copenhagen Pride. Fra 1999 blev Priden flyttet fra juni til august. I 2001 var der en episode, hvor nogle unge rødder kastede med sten efter priden, som den gik ned ad Nørrebrogade, det blev løst med dialog mellem Pride-arrangører, politiet og drengenes forældre. I 2009 voksede priden sig endnu større i anledning af World Outgames med sport, kultur og konference.

Winter Pride 
I februar 2015 blev den første Copenhagen Winter Pride afholdt, og det er sidenhen blev til en årlig tradition. Fokus under Winter Pride er at komme hinanden nær indendøre, og programmet byder på en lang række debatter, foredrag og aktiviteter, som giver LGBTQIA+ miljøet mulighed for at mødes og socialisere. Traditionelt set er ugen blevet rundet af med en fest i Pumpehuset, men i 2020 bliver festen for første gang arrangeret af de to fest-koncepter FAMiLiA og EURYDICE, som begge har rødder i LGBTQIA+ miljøet.

Ruten 
Den første københavnske pride fandt sted lørdag d. 29. juni 1996 med start kl. 20 og var samtidig den fælleseuropæiske Europride. Den gik fra Frederiksberg Runddel ad Frederiksberg Allé og Vesterbrogade og sluttede på Rådhuspladsen.

I 1997 var der ikke noget pride-optog, men i stedet arrangerede den nystiftede forening Mermaid Pride en stationær kulturfestival i Ørstedsparken.

Fra 1998 til 2000 var pridens start ved Landbohøjskolen på Frederiksberg, hvorfra den gik ad Falkoner Allé, Frederiksberg Allé og Vesterbrogade over H. C. Andersens Boulevard og Stormgade til Christiansborg Slotsplads.

I 2001 flyttede priden til Nørrebro, hvor den d. 18. august kl. 14 startede på Borgmestervangen ved Nørrebro Station og gik ned ad Nørrebrogade, over Dronning Louises Bro, ad Nørre Søgade og Gyldenløvesgade, over Jarmers Plads til Rådhuspladsen. På Nørrebrogade blev der to gange kastet sten mod optoget, men politiet fik det hurtigt stoppet.

I 2002 gik priden samme rute som året før.

I 2003-2005 blev startstedet flyttet til parkeringspladsen ved Nørrebrohallen for at få plads til de stadig flere vogne i optoget, men ruten var ellers den samme.

I 2006 ville man prøve noget nyt, og derfor startede priden ved Nordre Toldbod, gik ad Esplanaden, over Kongens Nytorv og endte på Rådhuspladsen.

Den nye rute var dog en begrænset succes, så i 2007 vendte priden tilbage til den tidligere rute fra Nørrebrohallen. Den samme rute blev anvendt i 2008.

I 2009 skulle World Outgames holdes i København, og derfor var priden meget større end tidligere. Samtidig var arbejdet med Den røde plads gået i gang, så der ikke var plads til de mange vogne. Derfor startede priden i stedet ved Frederiksberg Rådhus, hvorfra den gik ad Falkoner Allé og Jagtvej og herfra slog ind på den tidligere rute ad Nørrebrogade og endte på Rådhuspladsen.

I 2010 var renoveringen af Nørreport Station begyndt og gav vanskeligheder, og sammenholdt med de gode erfaringer fra det foregående års samarbejde med Frederiksberg Kommune gjorde dette, at man valgte at lægge ruten helt om, så man i stedet gik fra Frederiksberg Rådhus ad Pile Allé og Vesterbrogade til Rådhuspladsen.

I 2011 startede man igen fra Frederiksberg Rådhus og gik ad Allégade, Pile Allé og Vesterbrogade indtil Tivoli, hvor man drejede til venstre ad Hammerichsgade, krydsede Jarmers Plads og herefter fulgte Vester Voldgade til Rådhuspladsen.

Samme rute blev anvendt i årene 2012–2016.

I 2017 var der vejarbejde på ydre dele af Vesterbrogade, så derfor drejede optoget fra Allégade ned ad Frederiksberg Allé (i stedet for Pile Allé), men fra Sankt Thomas Plads gik optoget igen ud på Vesterbrogade og fortsatte af samme rute som de tidligere år.

Den nye rute ad den brede Frederiksberg Allé blev populær og blev brugt også ved optogene i 2018 og 2019.

Happy Copenhagen 
I 2015 blev organisationen Happy Copenhagen stiftet i et samarbejde mellem Copenhagen Pride og PanIdræt. Happy Copenhagen blev stiftet med det formål, at bringe EuroGames og World Pride til København i 2021 som et "mega-event" med titlen Copenhagen 2021. I juni 2019 blev stafetten overrakt til Copenhagen Pride under World Pride i New York.

Eventet bliver en kombination af Pride, menneskerettigheder, kultur, og sport og vil inkludere både hovedstadsområdet og Malmø. Projektet er støttet af af Københavns Kommune og Region Hovedstaden.

Forpersoner 
 1994 Joakim Larsen
 1995–96 talspersoner: Alis Engberg & Michael Nord
 1999: Alis Engberg
 2000: Stine Ringvig
 2001: Klaus Bondam
 2002:  Helle Cobold/John Møgelvang
 2003 - 2004: John Bertelsen
 2004 - 2006: Thomas Bilgram
 2007: Morten Hougaard
 2008: Martin Fønss Dufke
 2008 - 2013: Ole Santos
 Fra 2013: Lars Henriksen
 Fra 2021: Politisk forperson Lars Henriksen og Organisatorisk Forperson Benjamin Hansen

Værter 

Værter for forskellige shows i løbet af Pride-ugen.
 2007: Audrey Castañeda
 2008: Audrey Castañeda
 2009: Audrey Castañeda, Dan Rachlin, Jim Lyngvild
 2010: Jim Lyngvild
 2011: Jim Lyngvild, Julie Berthelsen
 2012: Jim Lyngvild, Julie Berthelsen
 2013: Camilla Ottesen, Raz, Michael Carøe, Bill Holmberg
 2014: Christian Vincent, Glamboy P (Patrick Spiegelberg), Megan Moore, Christina Bjørn
 2015 Winter Pride: Glamboy P (Patrick Spiegelberg), Megan Moore
 2015: Patrick Spiegelberg, Megan Moore, Christina Bjørn
 2016: Ole Henriksen
 2017: Sofie Linde
 2018: Abdel Aziz Mahmoud
 2019: Sara Bro
 2020 Veninderne, Megan Moore og May Lifschitz

Officielle Pride-sange 
Pride-sangen er en sang, der hvert år fra 2009-2016 er udvalgt til at repræsentere Copenhagen Pride.
 2009: Arnar Thor Vidarsson – "Pride"
 2010: Annikafiore – "Forbidden Love"
 2011: Hera Björk – "Feel the Love Tonight"
 2012: Claus Nors feat. Julie Berthelsen – "Movin' to the Groovin'"
 2013: Army of Lovers – "Crucified (2013)"
 2014: Lucaléy – "Dance To The Drum Of Our Hearts"
 2015: Patrick Spiegelberg – "Dig og mig mod verden"
 2016: Jonas Hedquist – "Survivors"

Optrædende 
Musikere og andre optrædende, der har optrådt i forskellige shows af Copenhagen Pride:
 2010: Vengaboys, Patrick Spiegelberg, Ida Corr, Great Garlic Girls, AnnikaFiore, Matilde, RebeccaMaria, Katrine Brøndsted, Karen, Thomas Holm, Silas & Kat, Camille Jones, Apollo, Rune RK, Dan Rachlin
 2011: Laust Sonne, Rasmus Walther, Hera Björk, Electric Lady Lab, Erann DD, Joey Moe, Cecilie Fleur, Rune RK, CVlara Sofie, Morten Breum, Xander, Sarah, Nicoline Toft, Rasmus Thude, Alexander Brown, Morten Hampenberg og Yepha
 2012: Hera Björk, Infernal-duoen Paw & Lina, Rune RK, Jean von Baden, Rosa Lux, Alberte og Josefine Winding, George Michael Jam
 2013: Army of Lovers, Hera Björk, Emmelie de Forest, BLITZKIDS mvt., Le Freak, Zahra, Shila Mariposa + DJ Kelde, Unico feat. Nanamarie, Lynx & Pico feat. Glamboy P (Patrick Spiegelberg), Martin Kundsen, Kat Stephie Holst & DJ Kende, David Jay, 8Ball feat. Gustav, Michael Carøe, Juanna ft. DanyComaro, DeeJay Mikael Costa, A Friend in London
 2014: DJ Tonny Liljenberg, Thomas Buttenschøn, Lucaléy, Sada Vidoo, World of Girls, Garek, Mettro, Silje Svea og Lynx, Our Lady J, Basim, Zindy, Sassa, Holestar, Campari Camping, Luux, Cisilia, Hector Lopez, Sy Lee, Annella Zarina Luckcrown, Scarletta Jackson, Miss Divet, Glamboy P (Patrick Spiegelberg), Megan Moore, Pink Pistols, Hvide Løgne, Chili Goes Chili, Fjer, Amanda Wium, Freja Kirk, Tek Yon, DJ Mai Schaarup, Conchita Wurst
 2015 Winter Pride: Glamboy P (Patrick Spiegelberg), DJ Tonny Liljenberg, Betty Bronx, Christina Chanée, Harley Queen
 2015: Thomaz, Rickard Söderberg, Magnus Carlsson, Anna Book, Silje Svea & Lynx, Jonas Hedqvist, Ida Corr, Dj Dragdaddy & The C.U.N.T. Collective, Clara Sofie, Patrick Spiegelberg, Campari Camping, Thomas Madvig & Simon Witzansky, Borneland - live, Megan Moore, Steed Lord, Bronx & Ashibah, MNEK, DJ Robin Skouteris, Lighthouse X, O’HARA feat. Ramona Macho, Danny Polaris, Scarlette, Royal Feet Factory, Vinnie Who, Glitter Boys vs. Witzansky
 2016: Big Dipper Band, Lighthouse X, Anne Herdorf, Signe Spang Colding, Lise Haavik, Susanne Overgaard, Karina Willumsen, Opus Pokus, Jonas Rosé, Efter Festen, Erika Kulnys, Danny Polaris, Amanda Wium, David Lavi, Fallulah, Alex Palmeiri, Megan Moore, Alaska Thunderfuck, DJ Hansell, Leyva, Jonas Hedqvist, Madlick, Lux & Witzansky, Bjørnskov, Dragdaddy & The C.U.N.T, Collective, Mendoza, Kings of the Universe.
 2017: Big Dipper Band, Sanne Amanda Sommer, We Do Madonna, Me Jane, Sam & Sky, Kuuk, Nils Bech, Cloudbusting, Sada Vidoo, Rest in Beats, Bryan Rice, Shelly & Rotem, Royal Feet Factory, Nabiha, DJ Undress, Katya Zamolodchikova, DJ Gul, Thanks, Aliium, Ida Kudo, DJ Entree, Tinus, Disturbing Business, Aura, Anja Nissen, Oharasound & Ramona Macho, DJs Witzansky & Madvig, Malte, Dragdaddy and the C.U.N.T Collective, Peaches, DJ Robin Skouteris
 2018: Big Dipper Band, Me Jane, Silas Holst & The Flamingo Orchestra, Annie Heger, Sigmund, Feel Freeze, Theo X, Jeanett Albeck, Ramona Macho & Rosa Lux, Anne Linnet, DJ Wonderboy CPH, Megan Moore, Glitter Boys, DJ Gul, Lucas, Moody, Housefrau, Ivy, Iris Gold, Jonezy, Ida Corr, Kill J, L.I.G.A, Attention Whores, Mendoza, Zebra Katz, Robin Skouteris
 2019: Stockmann Stage, Birthe Kjær & Feel Good Band, Hvide Løgne, David Bowie Tribute, Karina Willumsen, Jonas Hedquist, Kristian Kjærlund feat Anne Rani, Lydmor, Neigh, Tina Dickow, DJ Wonderboy CPH, Vivacious, DJ Gul, Lydia, Carlos & Selma, Elba, Betty Bitschlap, DJ Nah Care, Rebecca Lou, Hoison Bascoe, Yakuza, Bronx & Ashibah, Infernal, Robin Skouteris

Kilder

Eksterne henvisninger 

 Copenhagen Pride

Festivaler i København
LGBT-festivaler
Etableret i 1996